John Glenn

John Herschel Glenn Jr. bio je američki pilot, inženjer, astronaut i senator. Bio je izabran 1959. od NASA-e kao jedan od sedmorice iz grupe Mercury Seven vojnih probnih pilota da postane prvi američki astronaut koji je letio sa svemirskim brodom iz programa "Mercury". Glenn je letio sa svemirskim brodom Friendship 7 i postao prvi Amerikanac koji je ostvario orbitalni let oko Zemlje i treća osoba u svemiru, nakon kosmonauta Jurija Gagarina i Germana Titova i ostvario je poluorbitalni let zajedno sa astronautima Alanom Shepardom i Gusom Grissom. Glenn je najranije rođeni Amerikanac koji je orbitirao Zemlju, i drugi najranije rođeni u svijetu nakon sovjetskog kosmonauta Georgija Beregovoja, koji se rodio tri mjeseca i tri dana ranije. Glenn je 1978. dobio Kongresnu astronautsku medalju časti, i bio je primljen 1990. u Kuću slavnih astronauta. Sa smrću Scotta Carpentera 10. oktobra 2013. godine, Glenn je postao posljednji preživjeli član grupe Mercury sedam.

Glenn je napustio NASA-u 16. januara 1964, a sutradan je najavio planove da se kandidira za američkog senatora ispred države Ohio. Ali ozljeda sa potresom mozga koju je zadobio prilikom pada u kadi, uzrokovala je da se povuče iz utrke sljedećeg marta. On se također povukao iz marinaca 1. januara, 1965. Kao član Demokratske stranke, konačno je dobio izbore za Senat 1974. i služio je do 3. januara 1999. Sa smrću Edwarda Brookea 3. januara 2015, Glenn je postao najstariji živući bivši senator Sjedinjenih Američkih Država.

Dana 29. oktobra 1998, dok je još uvijek bio senator, postao je najstarija osoba koja je letila u svemir, a jedini koji letio u oba programa "Mercury" i Space Shuttle program, kada je u dobi od 77, bio član posade svemirskog broda Discovery u misiji pod kodnim nazivom STS-95. Dobitnik je Predsjedničke medalje za slobodu 2012.Senatska biografija Johna Glenna

Reference

Vanjski linkovi

NASA — John Glenn: A Journey
John & Annie Glenn Historic Site and Home
John Glenn  at the National Aviation Hall of Fame

Kategorija:Rođeni 1921.
Kategorija:Umrli 2016.
Kategorija:Američki astronauti
Kategorija:Američki političari
Kategorija:Biografije, Cambridge (Ohio)